An tren a yê buan en noz du, hag a laoské a-dran uzinou ha fabrikou.  Doned a rê ér mêzou glaz é-men goleiér an tiéz a oa èl én amzér a  Nédéleg, muioh éged ag Halloween.  Da Nédéleg é vehent mad, é véùein en India.  An dud a hellé béùein mad ged deg cent-ou é peb déi én India. Martézé  ne oa ket gwir, né oa ket êz. Med é hellent  feurmein ur villa kaer  tré, implijein ur baré a servijérion ha véùein èl rouéion nameid ged  interésou ag an daou gant mil dollar. Un anù neùé, ur vuhé neùé eid  ind o-daou. Achu é oa véùein ged an nebeud gwenneg é gounié Franck é  peb blé.  Hi a huanadas hir.  Pa vehé arruet ér gêr, é halùahé mamm ha hoèr Franck, ha da heul lod a  vignoned ag ar vichér. Red é vehé eùé gervel ar polis eid gouzoud  pégourz é héllahé kerhad ar horf, eid en éndouarein.. Hiriou é oa  diguner, daoust ha rent aoutopsieziou é-pad an dibenn-suhun ? Merhad  nitra né vehé ket gréet é-raog dilun ér mintin. Martézé é tahé ar horf  dimeurh, med é oa guel ohpenn gervel un antrepriz endouarein dija  arhoah. Ma laram ma vehé endouaret diriaou.    Ne chonjé ket é hellahé doned diêstériou. Un afér dreistordinér èl an  hani a oa dija ér chinwell hag ur gazetenn hé-doé prenet dar gar a  laré : « DROUGLAH UR HUDOUR » ged un titl èl man-doé ket bet én é  vuhé.  Daou gant mil dollar, é chonjas-hi.  Laket da deg dré gant, se a rahé ugent mil dollar é peb blé, éroalh  eid véùein èl prinsed - èl maharadjahou gwelloh. Moned dan trêh  bemdéi pa raê ar servijérion ar gegin, prenein daouzeg sari bennag,  diskein o gwiskein, lakad martézé un diamantig én échel ar fri. Zokén  da eih dré gant, an interésou a vehé huézeg mil dollar peb blé. Se oa  muioh eid éroalh.    Ar péh a oa bet red gobér, er lahein é oa.  An tren a zirohé  én noz, hag a luskellé ar voéz yaouank, hag a gouskas  da houdé.    Ж    Ean en em dostas doh Eileen pa choukas dun daolenn.  - Salud, émé ean. Derhel a rez chonj dohein ?  Nen-doé ket lunedou ha nag un tatoaj, med ar rest a gorespondé mad  tré. Ar lunedou, ar wéhou treménet a oa martézé nameid gwérennou, an  tatoaj a oa martézé nameid un dekalkomani. Hé halon a stoké. Kompren a  ras é oa aon dehi. Un archérez ous, é chonjas-hi.  Un archérez, é  gwirioné ?  - En em anaouam ? é houlennas-hi.  - Gelloud a ran choukein ?  - Mar plij.  Ur hast disket mad, med hi a groézas hé divréh eid diskoein tammou  morhed bétag ar fin.  - Ma hanù zo Linda. Amzér vad é vennez kaoud ?  - Sé a zépan.  - A bétra ?  - Ag ar péh é halvez amzér vad.  - Té eo é choéjez.  - Ta remerket am-eus pa m-eus deit abarh. Moned a reh kuit ged ur  Portorikan bihan.  - Mad ho-peus ma gwélet.  - Ur plah kaer é-giz-zé a vé  remerket berped.  - Pétra zo oh anù ?  - Howie.  - Pétra é plijo dis, Howie ?  - Da gaojal un tammig.  - Digor eo ar stal. Ne vennez ket gouzoud priz an dañoé ?  - Paz dohtu.  - Lared a ri dohein ?  Ean a lakas un dorn àr é zorn aral àr an daol, hag a sellas Eileen én  hé daoulagad.  - Adaleg pégourz é rez ar hast, Linda ?  - Ar wéh ketan hiriou, émé hi. É gwirioné gwerhéz oun.  Nag ur skeud a voushoarh. Ean a gendalhé hé selled én daoulagad, ged  é  zaouorn laket àr an daol.  - Pé oad ous ?  - Ne vé ket goulennet dun intron, ma hér Howie.  - Un tammig muioh eid tregont ?  - Piou oèr ?  - Pétra zo, ta hanù gwir ?  - Ha té ?  - Laret am-eus dohis dija. Howie.  - Howie penaoz ?  - Howie Cantrell.  - Eileen Burke.  Ma oa an dén mad, a ouiahé tuchant piou eo Eileen Burke ; ma glaské  nameid ur plah, an hanù ne larahé nitra dehoñ.  - Pérag ous gréet Linda ?  - Eileen ne blij ket  dein.  Ne oa ket ar wirioné. Atao hé-doé chonjet é oa heh anù ar gwellan  eiti.  - Linda a zo strobinellusoh.  - Nho-peus ket dobér ag an dra-zé eid ma strobinellein. Hag hellan ta  hervel Eileen ?  - Gelloud a rez ma hervel Berthe, revé ta blijadur.  Ne voushoarhe ket hoah. Humour érbed. É zaoulagad gri dir ne larent  nitra. Med an dra-ze ne sinifié ket é oa lagadou un dén hag en-doé  lahet tri guéh.  - A beban é tez, Howie ?  - Me, é laran ar  houlennou.  - Èl un archour é konjez breman.  - Archér oun bet.  Ur gaou eo, é chonjas Eileen.  - É guirioné ? É peléh ?  - É Philadelphia. Gwéled a rez ar plah azéet dan daol ?  - Pésort ?  - An hani ged ar vroh du hag ar bleo berr, é laras Howie, ged é viz  tréma Annie.  - Ya, ha neusen ?  - Krèdein a ran eo un archérez.  Eileen a hoarhas.  - Jenny ? Goap a rez ?  - Anaoud a rez ar plah-man ?  - Gast eo diboa ma oa trizeg vlé. Gorto un tammig  é larin dehi !  - Gréet eo bet dija.  - Chilaou, ma laosk lared un dra, diar-benn ar gisti hag an archérian.  - Gouzoud a ran an traou-zé a vimoér, ar gisti hag an archérian.  - A ! guir eo, un archour ous.  - Bed oun bet, é korijas Howie.  - Èl ma blijo dis. Jenny a zo un archérez, te zo un archour, me zo un  ar…  - Ne grèdez ket oun bet un archour ?  - Howie, me gred an oll péh é larez dohein. Ma larez dohein é ous ur  béleg, é krèdan. Astronaout,  espion….  - Ér goall-déch é oan, é Philly.  - Pétra zo hoarvéet ? Ar labour ne blijé ket dis ?  - Ur labour mad é oa.  - Neuzé, pérag ner rez ket ken ?  - Lakeit oun bet ér-mêz.  - Pérag ?  - Piou oèr ? é laras ean dousig én ur seùel é ziskoé.  - Ha nhellez ket arsav boud archour, neo ket ?  - Pétra fall dis lared ged ar giriou-zé ?  - Dam ! Aman éh ous, én davarn.  - Deit on abarh é tremén.  - Deit é oes bet endeo ?  Ar houlenn ketan siriuz é oa.  - Unan pé ziou wéch.  - Plijoud a ra dis ?  - Neo ket fall.  - Dam, Howie, lar dohein ar wirioné, é laras Eileen é hoapein.. Plijoud  a ra dis ar plahed aman, neo ket ?  - Nint ket fall. Lod étrézé.  - Péré ?  - Hiniennou. Ur bochad a ra an dra-zé éneb doù volanté, é ouiez ?  - Èl rézon.  - Palforset int bet, é komprenez ?  - Sigur ous ma ous bet archour dar goall-déch, Howie ?  - Ya.  - Pedeguir, se zo poentou pand ous kazi dénel.  - Se zo ar wirioné. Paot mad étrézé a arsavahé mar douient penaoz é  hellant gobér.  - Lar dohein, Howie. Penaoz é hellahen moned kuit azoh ar vichér ?  - Se zo ur moiand.  Un dén braz ged ar bleo gri en em zistagas ag an daol-kont, hag a  tostas dohté. Hantér-hant vlé bennag, ur fas un tammig kounnaret, ur  herhed a vartolod. Jeans ha botou guenn, krézig glaz, ur groé aour  deur chadenn, ur chupenn é jean digoret àr ar kréz. É vréh dehou a oa  plastret, é  matéh-bréh. Ur galabousenn àr é benn, ur roltad bleo àr é  dal. Ean a dennas ur gadoér, a choukas, hag a hourhemennas :  - Sach ta gasou, béleg.  Howie a en sellas.  - Sach ta gasou, é laras hoah an dén, me venn konjal ged an intron..  - E ! é protestas Eileen. Ni zo é….  - Kleùet peus, Béleg ? Ia kuit dohtu !  Howie a boulsas é gadoér, a ra ur sell kounnaret dan dén ged ar bréh  draillet, hag a dreuzas ar sal eid moned kuit. Annie a saùas dohtu hag  a en heulias.  - Trugaré mad, é laras Eileen. Genis am-eus kollet…  - Shanahan, émé ean.  Hi a ean sellas.  - Laket ho torn àr ma glin ha konjet dohein hégarad.      Ж    Ar grabosenn-tud a yas abarh ar stal dunneg eur nameid unan, pa  cherré Zuckermann ar Vitraillen.  - Trick or treat ! é huchas ar gornandoned.  Alice a dennas dohtu.  ( « Ni a rem an traou riskluz, é larei-hi devéatoh dar polis. Quentin  a lare ar hontrel med ma gompréné un dén bennag é  oem grabosenn-tud,  kollet é oem. Siguroh é oa lahein an oll dud. Simploh eùé. »)    Zuckerman ne-neus ket bet an amzér da dapoud é fuzuill a jiboésour.  Ean a goéhas dan tenn ketan.    Meyer ha Carella a oé deit kuit ag ar sâl a-dran po-doé kleùet klohig  an nor. Po-des saùet tenneris étré ar stal hag ar sâl a-dran, ind o-  des gwélet dohtu penoaz Zuckerman a oa dija marù.    Ér-mêz, ér break, ar voéz melén a bouézas var ar hlakson.  - Polis ! é  huchas Meyer.  Hag Alice a dennas ur wéh aral.  Ne oa ket ur film polisour, med un abadenn wir, hag an énsellérian ne  respontas ket.  Meyer a gouéhas, ged ur boled én é vréh, hag unan aral ér skoé.  Carella a goéhas eùé, ged ur boled én é vruched.  Ne oa ket trukajou, med goèd gwir. Gouzanv gwir.  Tri ag ar gornandoned a ridas kuit azoh ar stâl heb nameid selled ar  yalh. Ar rézon unan a ra ma ridas Alice geté ha ne achuas ket an daou  archour ramblet àr an  dachenn a voé ma chonjas é oa martézé archérion  aral tostig.    Displégein a ras an dra-zé pa voé goulennet ged ar bolisérion da daou  eur deg, é mintin Gouel ar Sent.      Љ  .